Ceaușescu a căzut a doua oară, în întruparea lui județeană, oberchelnerul Dragnea.

L-au dat peste cap copiii. Nu numai cei de 7, 8, 10 ani sau mai puțin, deși au fost și ei la luptă.

În decembrie `89, părinți trăind de-o viață în complicitate lașă și supusă cu dictatura, își închideau copiii în casă ca să nu iasă în stradă. Unor astfel de „părinți” li s-au opus acum „copiii” de orice vârstă.

Lor le mulțumesc pentru că, după mai rău de un sfert de veac de amărăciune, în care am sperat să trăiesc în altă țară decât România Ceaușistă, de astăzi, trăiesc în România.